**Csanytelek Község Önkormányzata**

**Képviselő-testülete**

**14/2018. (XI. 29.) önkormányzati rendelete**

**A SZEMÉLYES GONDOSKODÁST NYÚJTÓ**

**GYERMEKJÓLÉTI ELLÁTÁSOK**

**FORMÁIRÓL, AZOK IGÉNYBEVÉTELÉRŐL ÉS**

**A GYERMEKÉTKEZTETÉS INTÉZMÉNYI TÉRÍTÉSI DÍJAIRÓL**



**Csanytelek Község Önkormányzata Képviselő-testülete**

**14/2018. (XI. 29.) önkormányzati rendelete**

**a személyes gondoskodást nyújtó gyermekjóléti ellátásról, azok igénybevételéről és**

**a gyermekétkeztetés intézményi térítési díjairól**

Csanytelek Község Önkormányzata Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, származékos jogalkotással, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, az Alaptörvény 32. cikk (1) bekezdés a) pontjában, a gyermekek védelméről és a gyámügyi igazgatásról szóló 1997. évi XXXI. törvény 21. § - 21/C. §-aiban, a 146. §-151. §-aiban meghatározott feladatkörében eljárva, a jogalkotásról szóló 2010. évi CXXX. törvény 5. § (5) bekezdése értelmében az Alsó- Tisza-menti Önkormányzati Társulás Tagönkormányzataként a Felgyő Községi Önkormányzat Képviselő-testülete, a Tömörkény Községi Önkormányzat Képviselő-testülete és Csanytelek Község Önkormányzata Képviselő-testülete a Társulási Megállapodás V. fejezete 11. pontja szerinti előzetes egyetértési joga alapján, a nemzetiségek jogairól szóló 2011. évi CLXXIX. törvény 81. § (1) bekezdése értelmében a Csanyteleki Roma Nemzetiségi Önkormányzat Képviselő-testülete egyetértésével, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja szerint jogosított Ügyrendi Bizottság és a 24. § (2) bekezdés e) pontjában a Pénzügyi Ellenőrző, Foglalkoztatáspolitikai és Településfejlesztési Bizottság véleményének kikérésével, a következőket rendeli el:

**ÁLTALÁNOS RENDELKEZÉSEK**

1. **§**
2. *E rendelet hatálya*
3. E rendelet *területi hatálya*
4. Felgyő Községi Önkormányzat,
5. Csanytelek Község Önkormányzata és
6. Tömörkény Községi Önkormányzat

közigazgatási területére, terjed ki.

1. E rendelet *személyi hatálya*
2. Felgyő Községi Önkormányzat,
3. Csanytelek Község Önkormányzata és
4. Tömörkény Községi Önkormányzat

közigazgatási területén bejelentett lakóhellyel rendelkező bölcsődés, óvodás, általános iskolás korú gyermekekre és szülőikre, törvényes képviselőikre terjed ki.

1. E rendelet *tárgyi hatálya*  a három önkormányzat által *társulási fenntartásba adott*
2. a Felgyői székhelyű Alsó- Tisza-menti Többcélú Óvodák és Mini Bölcsődék intézményi ellátásán belül az *óvoda intézményére* és a Felgyői önkormányzat által működtetett *konyhára,*
3. az a) pontban írt intézmény Csanyteleki tagintézményeként működtetett *többcélú óvoda-bölcsőde intézményére* és a tagintézménnyel gyermekétkeztetés ellátására kötött szerződésben álló *KÉBSZ Kft-re,*
4. az a) pontban írt intézmény Tömörkényi tagintézményeként működtetett *mini bölcsődei ellátásán belül* az önkormányzat által a Tömörkényi önkormányzat által működtetett *konyhára*

terjed ki.

**RÉSZLETES RENDELKEZÉSEK**

1. **§**
2. *A személyes gondoskodást nyújtó gyermekjóléti ellátások formái, azok igénybevételér rendje*
3. Az Alsó- Tisza-menti Önkormányzati Társulás fenntartásában lévő *Alsó- Tisza-menti Többcélú Óvodák és Mini Bölcsődék*  (a továbbiakban: többcélú intézmény) alapító okiratában és a szakmai programjában meghatározott személyes gondoskodást nyújtó gyermekjóléti ellátás e rendeletbe foglalt formái:
4. *gyermekek napközbeni ellátása* keretében

aa) mini bölcsődei ellátás,

ab) óvodai nevelés feladatellátása, továbbá

1. *gyermekétkeztetés* keretében a többcélú intézményen belül

ba) a mini bölcsődékben,

bb) az óvodákban és a többcélú intézmény zárva tartása időszakában

bc) szünidő alatt

nyújtott ellátás.

1. A Hódmezővásárhelyi Tankerületi Központ által működtetett, állami fenntartású, Csanytelek, Szent László u. 4/A. sz. alatti *Szent László Általános Iskola 1.-8. évfolyama tanulói számára biztosított gyermekétkeztetés* és az általános iskola zárva tartási időszakában *szünidő alatti gyermekétkeztetés feladata ellátását* személyes gondoskodás keretében nyújtja az intézmény az általa gyermekétkeztetés lebonyolítására, a KÉBSZ Kft-vel kötött hatályos szerződésben és e rendeletben foglaltak szerint eljárva.
2. Az Alsó- Tisza-menti Önkormányzati Társulás fenntartásában lévő *Remény Szociális Alapszolgáltató Központ telephelyén* láttatja el az intézmény alapító okirata és a szolgáltatói nyilvántartásba bejegyzett engedélye szerint a személyes gondoskodás keretébe sorolt *család- és gyermekjóléti szolgálat* által térítésmentesen nyújtott szolgáltatási tevékenységét.
3. **§**
4. *A gyermekétkeztetés igénybevétele eljárásrendje és a megállapított intézményi térítési díjak mértéke*
5. A gyermekétkeztetés ellátását igénybe-vevő gyermek szülője, vagy törvényes képviselője (a továbbiakban: külön – külön és együtt: kötelezett) gyermeke számára
6. *a többcélú intézményen* belül:

aa) a Felgyői székhelyen *óvodai gyermekétkeztetést,*

ab) a Csanyteleki tagintézményben *mini bölcsődei és óvodai gyermekétkeztetést,*

ac) a Tömörkényi tagintézményben *mini bölcsődei gyermekétkeztetést,* valamint

ad) az aa)-ac) helyszíne zárva tartása időszakában

*szünidő alatti gyermekétkeztetést*

a többcélú intézmény székhelyén és tagintézményében a *kötelezett megrendelése leadásával* érvényesíthet, melyet az 1. § (3) bekezdésben írt szolgáltatást nyújtóhoz továbbít a hatályos szolgáltatási szerződésben foglaltak szerint (írásban, elektronikus formában, pl. e-mailen, telefonon) az intézmény e feladattal megbízottja a szolgáltatást nyújtóhoz, aki ugyanezen módon visszaigazolja a megrendelést ellátási formák, főre (adagra) lebontva;

1. *az általános iskolában* a szolgáltatás igénybevételére kötött hatályos szerződésben foglaltak szerint történik a gyermekétkeztetés megrendelése, annak visszaigazolása, lemondása és az ellátás lebonyolítása.
2. A gyermekétkeztetés intézményi térítési díja mértéke az intézmény fenntartója felé a szolgáltatást szerződésbe foglaltan teljesítő által bemutatott *önköltségszámításon alapul.* Ebből a kötelezettet a (3) bekezdésbe foglaltak szerinti fizetési kötelezettség terheli. A fenntartó kiegyenlíti a szolgáltató által kibocsátott számlán feltüntetett intézményi térítési díj általános forgalmi adóval és az üzemeltetési költséggel megemelt összegét.
3. Az *intézményi térítési díj mértéke* e tárgyi rendelet 1. mellékletében a szolgáltató nyersanyagköltségén alapulóan napi étkezési adagra számított nettó összegének az igénybe-vett étkezések számával szorzott és az általános forgalmi adó összegével növelt összege.
4. A kötelezettet e rendeletben foglaltak szerint eljárva, az 1. mellékletbe foglalt *intézményi térítési díj* alapján megállapított *személyi térítési díj fizetési kötelezettség terheli,* kivéve az *ingyenes étkezésre* és *ingyenes gondozásra jogosítottak körét.* A kötelezett utólag, minden hónap 10. napjáig a többcélú intézmény székhelyén és a tagintézményében meghirdetett módon köteles a térítési díj fizetési kötelezettségének eleget tenni. Amennyiben olyan élethelyzetbe kerül, hogy nem tud maradéktalanul teljesíteni, úgy a szolgáltatást nyújtó többcélú intézmény vezetőjénél kérelmet terjeszthet elő a (7)-(8) bekezdésben szabályozott feltétek szerint
5. A kötelezett személyi térítési díj fizetési kötelezettsége.elmulasztása esetén, vele szemben a többcélú intézmény fenntartója a feladatellátó által hatósági eljárás lefolytatását kezdeményezheti, kivéve a (6) bekezdésben írt kedvezmények igénybevételére jogosítottak körét.
6. A gyermekétkeztetést biztosító többcélú intézmény vezetője és a tagintézmény vezetője negyedévente köteles e-mailen tájékoztatást adni a fenntartó feladatellátói tevékenységét végző számára, a (4) bekezdésben foglaltak érvényesítése érdekében, jelezve a fizetési késedelembe esők köréből kedvezményben részesítettek személyét.
7. A többcélú intézmény vezetője az *óvodai gyermekétkeztetés,* a tagintézmények vezetői a *mini bölcsődei gyermekétkeztetés* és az *óvodai gyermekétkeztetés* ellátása igénybevétele után megállapított személyi térítési díj összegéből fennálló tartozás, hátralék kiegyenlítését a *kötelezett szociális, jövedelmi, vagy vagyoni helyzetének ismeretében méltányosság címén,* a kötelezett által benyújtott kérelmére, vagy helyismeret alapján hivatalból
8. *elengedheti*  a kötelezett térítési díj hátraléka teljes összegének törlésével, vagy
9. *csökkentheti* a kötelezett térítési díj hátraléka összegéből levont hányadot és további hátralék meglétét, arra újabb fizetési határidő tűzése mellett, vagy
10. *részletfizetést állapíthat meg,* a kötelezett nevén fennálló teljes díjhátralék összegére havi egyenlő részletekben, az erre irányuló kérelem benyújtásától számított legfeljebb 6 hónap időtartamra, vagy
11. *fizetési halasztást engedélyezhet*, a kötelezett által erre irányuló kérelem benyújtásától számított legfeljebb 1 időtartamra,

melynek pénzügyi bonyolítását a fenntartó a többcélú intézmény feladatellátási szerződésében foglaltak szerint eljárva, az érintett tagönkormányzat adott évi költségvetéséből véglegesen átadott pénzeszközként a többcélú intézmény költségvetése kieső bevételi forrása fedezeteként átadja – átveszi, a Társulás Társulási Megállapodásában vállalt kötelezettség teljesítéseként.

1. Méltányolható körülményként értékelhető, ha a térítési díj fizetésére kötelezett kérelmező olyan élethelyzetbe kerül, amely fizetési szándékát akadályozza, pl. betegség, munkanélküliség, jelentős kereset kiesés, vagyon elvesztése, vis maior helyzet bekövetkezése, amely a kötelezett, vagy gyermeke létfenntartását veszélyezteti. A döntés meghozatalakor figyelembe kell venni a kérelmező családjában az egy főre jutó havi jövedelem összegét, az öregségi nyugdíj mindenkori legkisebb összegéhez viszonyítottan, amely
2. az (5) bekezdés a) pontja esetén: azt nem éri el,
3. az (5) bekezdés b) pontja esetén: annak másfélszeresét nem haladja meg,
4. az (5) bekezdés c) pontja esetén: annak a kétszeresét nem éri el,
5. az (5) bekezdés f) pontja esetén: azt nem éri el.
6. Amennyiben a gyermek a gyermekétkeztetés ellátását a többcélú intézményből való igazolt távolléte, vagy az intézményi jogviszonya megszűnése miatt nem veszi igénybe, úgy a kötelezett erről tájékoztatni köteles a többcélú intézmény vezetőjét, az érintett tagintézmény vezetőjét, az általános iskola esetében a szolgáltatást nyújtót, amely lemondásként értelhető, így a lemondott napokra díjfizetési kötelezettség nem áll fenn. Abban az esetben, ha a kötelezett arra igényt tart, úgy az intézményből távollévő gyermeke részére, a távolléte időszakára, a napi ételadag hazavihető, melyhez szükséges edény szolgáltatást nyújtó számára való biztosításáról és az étel hazaszállításáról a kötelezett gondoskodik, amely a szolgáltatás igénybevételével egyenértékű, így térítési díj fizetésére köteles a kötelezett akkor, ha kedvezményre, mentességre nem jogosított.
7. A személyi térítési díj fizetése alól mentesített kötelezett köteles e rendelet 1. függelékeként csatolt formanyomtatvány benyújtására, amely a többcélú intézmény *mini bölcsődei* és az *óvodai gyermekétkeztetés normatív kedvezményének igénybevételére* jogosítja. Az intézményvezető, a tagintézményvezető a *térítésmentesen nyújtott ellátás után 0 Ft összeget rögzít a mini bölcsődei ellátás gondozási és gyermekétkeztetési díjtételeként,* továbbá az *óvodai gyermekétkeztetés* esetében is.

**ZÁRÓ RENDELKEZÉSEK**

1. **§**
2. *Hatályba léptető és hatályon kívül helyező rendelkezések*
3. E rendelet 2019. január 01. napján lép hatályba.
4. Hatályát veszti a *személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló* **10/2018. (VI. 29.) önkormányzati rendelet.**

Forgó Henrik polgármester Kató Pálné jegyző

**Záradék:**

E rendelet kihirdetésének időpontja: 2018. év november hónap 29. nap.

Kató Pálné jegyző

*1. [[1]](#endnote-1)melléklet a 14/2018. (XI. 29.) önkormányzati rendelethez*

**Az Alsó- Tisza-menti Többcélú Óvodák és Mini Bölcsődék**

***intézményi térítési díja mértékei***

1. ***a Csanyteleki Mini B ö l c s ö d é b e n***
2. ***gyermekétkeztetés***

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag költségének*  *nettó (ÁFA nélküli) intézményi térítési díja (napi adag)* |
| 1. | Reggeli | 69 |
| 2. | Tízórai | 27 |
| 3. | Ebéd | 297 |
| 4. | Uzsonna | 69 |
| 1-4. | Összesen: | 462 |

1. ***a gondozás díja a Csanyteleki Mini Bölcsödében***

*A Mini Bölcsődei* ***gondozás intézményi térítési díja mértéke ellátási napokon: 0 Ft,***

***ingyenesen nyújtott ellátás.***

1. ***a Tömörkényi Mini B ö l c s ö d é b e n***
2. ***gyermekétkeztetés***

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag költségének*  *nettó (ÁFA nélküli) intézményi térítési díja (napi adag)* |
| 1. | Reggeli | 56 |
| 2. | Tízórai | 22 |
| 3. | Ebéd | 250 |
| 4. | Uzsonna | 58 |
| 1-4. | Összesen: | 386 |

1. ***a gondozás díja a Tömörkényi Mini Bölcsödében***

*A Mini Bölcsődei* ***gondozás intézményi térítési díja mértéke ellátási napokon: 0 Ft,***

***ingyenesen nyújtott ellátás.***

**Az Alsó- Tisza-menti Többcélú Óvodák és Mini Bölcsődék**

***gyermekétkeztetés intézményi térítési díja mértékei***

1. ***Ó v o d á k b a n***
2. **Felgyői óvodában**

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés nyersanyag költségének*  *nettó (ÁFA nélküli) térítési díja (napi adag) forintban* |
| 1. | Tízórai | 72 |
| 2. | Ebéd | 227 |
| 3. | Uzsonna | 75 |
| 1-3. | Összesen: | 374 |

1. **Csanyteleki óvodában**

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés adagonkénti nyersanyag költségének*  *nettó (ÁFA nélküli) térítési díja (napi adag) forintban* |
| 1. | Tízórai | 90 |
| 2. | Ebéd | 269 |
| 3. | Uzsonna | 90 |
| 1-3. | Összesen: | 449 |

1. **A Szent László Általános Iskola**

***gyermekétkeztetés intézményi térítési díja mértéke***

**a Csanyteleki székhelyű általános iskolában**

|  |  |  |
| --- | --- | --- |
| *Sor-*  *szám* | A | B |
| *Étkeztetési szolgáltatás megnevezése* | *Étkezés adagonkénti nyersanyag költségének*  *nettó (ÁFA nélküli) térítési díja (napi adag) forintban* |
| 1. | Tízórai | 92 |
| 2. | Ebéd | 290 |
| 3. | Uzsonna | 90 |
|  | Összesen: | 472 |

Módosította a 13/2019. (XI. 29.) önkormányzati rendelet, amely 2020. január 01.napjával lépett hatályba

Módosította a 10/2020. (XI. 30.) önkormányzati rendelet, amely 2021. január 01.napjával lépett hatályba

1. *függelék a 14/2018. (XI. 29.) önkormányzati rendelethez*

**NYILATKOZAT**

***gyermekétkeztetés, normatív kedvezmények igénybevételéhez***

*bölcsődei ellátás és óvodai nevelés esetén*

Alulírott…………………………………(születési név:………………………….), születési hely, idő:…….év………hónap…nap, anyja neve:……………………………) …………………………….

szám alatti lakos, mint

1.1…………………………………………….nevű gyermek (szül. hely, idő……………………….., anyja neve.:…………………..……………….

1.2\*……………………………………………nevű gyermek (szül. hely, idő:………………………., an:…………………………………………….

**szülője/törvényes képviselője** (a megfelelő rész aláhúzandó) a gyermekek védelméről és a gyámügyi igazgatásról szóló 1997. évi XXXI. törvény szerinti *gyermekétkeztetési normatív kedvezmény igénybevételét,* az alábbi jogcímek alapján kérem, mivel a **gyermek(ek)\*\***

1. rendszeres gyermekvédelmi kedvezményben részesül:……év……………...hónap……napjától,
2. tartósan beteg, vagy fogyatékos,
3. családjában tartósan beteg vagy fogyatékos gyermeket nevelnek,
4. családjában három vagy több gyermeket nevelnek\*\*\*
5. nevelésbe vételét rendelte el a gyámhatóság, vagy
6. családjában az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének a 130 %-át.

Kitöltési útmutató:

\*akkor töltendő ki, ha *ugyanazon intézménybe járó több gyermeke után ugyanazon a jogcímen igényli a szülőként/törvényes képviselőként a normatív kedvezmény igénybevételét. Amennyiben eltér a jogcím, úgy mindkét gyermekre külön – külön nyilatkozatot kell kitölteni.*

*\*\** a megfelelő pontot kell aláhúzással jelölni. Az *f) pont kizárólag abban az esetben jelölhető meg, amennyiben az a)-e) pontok szerinti feltételek egyikének sem felel meg.*

\*\*\**a gyermekek számának meghatározásánál figyelembe veendő gyermeke köre: az egy lakásban együtt-lakó, ott bejelentett lakóhellyel vagy tartózkodási hellyel rendelkező 18 éven aluli gyermek, továbbá a 25 évesnél fiatalabb, köznevelési intézményben nappali rendszerű oktatásban részt vevő vagy felsőoktatási intézmény nappali képzésben tanuló gyermek és életkortól függetlenül a tartósan beteg, vagy súlyos fogyatékos gyermek, kivéve a nevelőszülőnél ideiglenes hatállyal elhelyezett gyermek, valamint a nevelőszülőnél elhelyezett nevelésre vett gyermek és utógondozói ellátásban részesülő fiatal felnőtt.*

Alulírott anyagi és büntetőjogi felelősségem tudatában kijelentem, hogy az általam közölt adatok mindenben megfelelnek a valóságnak.

Ezen nyilatkozattal hozzájárulok az általam közölt személyes adatok *gyermekétkeztetés normatív kedvezményének igénybevételéhez való nyilvántartásához.*

…………………………………, ……..év ……………………. hónap ………. nap

………………………………….. ………………………………………..

többcélú intézmény vezetője az ellátást igénybe-vevő gyermek

tag-intézményvezetője szülője/törvényes képviselője

sajátkezű aláírása sajátkezű aláírása

1. [↑](#endnote-ref-1)