**Alsó- Tisza-menti Önkormányzati Társulás**





**Feladatellátójától,**

**a Csanyteleki Polgármesteri Hivatal Vezetőjétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/45-1/2020.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa Elnökének**

**2020. novemberi döntéshozatalához**

**Tárgy:** *Belsőellenőrzési feladatok ellátására megállapodás kötésének jóváhagyása, a Társulás 2021 . évi belső ellenőrzési programja, időrendi táblázata, kockázatelemzése és belső ellenőrzési stratégiai terve (2021.-2024. időszakra) történő elfogadása, belső ellenőrrel megállapodás megkötése jóváhagyása*

**Tisztelt Elnök úr!**

Tájékoztatom Önt arról, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése **értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja**, melyet kiterjesztően a társulások esetében a társulást vezető Elnök személyét kell érteni. Ez azt eredményezi, hogy a Társulás Társulási Tanácsa nem ülésezik, nem hoz döntést, míg Tagjai elektronikus úton mondhatnak véleményt az adott előterjesztésről, ezzel segítve elő az Elnök úr döntését. Ennek megfelelve kerül sor a tárgyban döntéshozatalra.

Emlékeztetem Önt arra, hogy Csanytelek, Felgyő és Tömörkény Községek önkormányzata képviselő-testülete a *belsőellenőrzés feladata ellátást átadta az Alsó- Tisza-menti Önkormányzati Társulásnak,* melynek Társulási Tanácsa több év óta munkakapcsolatban áll a vonatkozó központi jogszabályban előírt képesítéssel rendelkező *Gajdán Lejla belső ellenőrrel,* melyet *megállapodás formájában* szabályoz.

A Társulásban résztvevő tagönkormányzatok közül Csongrád város önkormányzata kivételével (nem adta át a feladatot, de szintén Gajdán Lejla látja el azt), mind a 3 tagönkormányzat számára biztosított a kötelező feladat jogszabálynak megfelelő végrehajtása, amely a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletben foglaltakon alapul.

Tájékoztatom Önt arról, hogy a 3 tagönkormányzat polgármestere a *belsőellenőr 2021. évre tervezett ellenőrzési tervét (programját) és annak ütemezését időrendi táblázatban,* valamint a *kockázati tényezőket, a stratégiai tervet 2021-2024. időszakra* vonatkozóan határozatával jóváhagyta.

A ellenőrzési program tartalmazza a feladatellátás során 2021. évre kitűzött ellenőrzések számát és az ellenőrzés témáját, melyet 140.000.- Ft összegű vállalkozói díjért végez el a belső ellenőr. Ennek a díjnak anyagi fedezetét minden tagönkormányzat adott évi költségvetéséből fedezi akként, hogy az alkalmanként leszámlázott díj összegét véglegesen átadott pénzeszközként a Társulás javára átutalja, majd a Társulás számlájáról jut el a díj a vállalkozóhoz.

A tagönkormányzatok a Társulás Társulási Megállapodásában leszabályozott jogai és kötelezettségei között szerepel egy – egy témakör *előzetes véleményezési jog gyakorlása,* melynek megfelelve a tárgyi előterjesztés 1. mellékleteként a belső ellenőrrel kötendő *megállapodást* jóváhagyására tett javaslat megküldése megtörtént.

**Tisztelt Elnök úr!**

Indítványozom a tárgyi előterjesztésben és a határozatban foglaltak változtatás nélküli jóváhagyását.

C s a n y t e l e k, 2020. november 14.

Tisztelettel:

……………………………………………

Kató Pálné

feladatellátó jegyző

**…/2020. (XI. .. .) Atmöt határozat**

**Tárgy:** *Belsőellenőrzési feladatok ellátására megállapodás kötésének jóváhagyása, a Társulás 2021 . évi belső ellenőrzési programja, időrendi táblázata, kockázatelemzése és belső ellenőrzési stratégiai terve (2021.-2024. időszakra) történő elfogadása, belső ellenőrrel megállapodás megkötése jóváhagyása*

**H a t á r o z a t**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 478/2020. (XI. 3.) Korm. rendelet 1. §-ában *veszélyhelyzetet hirdetett ki 2020. november 4. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése **értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja**, a társulások esetében a társulást vezető Elnök személye hoz döntést.

1.) Az Alsó- Tisza-menti Önkormányzati Társulás Társulási Tanácsa Elnöke változtatás nélkül elfogadta a tárgyi előterjesztésben foglaltakat, melyet Csanytelek, Felgyő és Tömörkény községek önkormányzata polgármestere előzetesen véleményezett és a **belsőellenőr 2021. évi feladata ellátására** (ezen határozathoz 1. mellékletként csatolt) **megállapodás megkötését javasolta.**

2.) Rögzíti, hogy a belsőellenőrzés feladata ellátása anyagi fedezeteként mind a 3 tagönkormányzat nevében eljáró polgármester kötelezettséget vállalt a 2021. évi költségvetése terhére a belső ellenőr által almanként benyújtott 140.000.- Ft díjról kiállított számla összegének kiegyenlítésére, a Társulás javára véglegesen átadott kiegészítő támogatás nyújtása jogcímén.

3.) A Társulás Elnöke a belső ellenőr által elkészített, a *Társulás 2021. évi belső ellenőrzési programját, annak időrendi táblázatát, a kockázatelemzést,* valamint *a 2021-2024. időszakra vonatkozó kockázatelemzést és ugyanezen időszakra irányadóan a stratégiai tervet* (változtatás nélkül) *jóváhagyta.*

Végrehajtás határideje: 2021. évi önkormányzati költségvetési időszak

Végrehajtásért felelős: betervezésért és a díj kiegyenlítéséért a település feladatellátó jegyzője

Beszámolás határideje: végrehajtást követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Gajdán Lejla belső ellenőr
* Alsó- Tisza-menti Önkormányzati Társulás Társulási Tanácsa Elnöke
* Tóth Józsefné Adó- és Pénzügyi Iroda Vezetője
* Irattár